
1
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. §-ának 2025. december 23-án hatályba lépett módosítása értelmében „(4b) a polgármester illetményének, tiszteletdíjának összegét az (1)-(4a) bekezdés alapján a jegyző állapítja meg.
A módosítás csak a polgármester tiszteletdíját érinti, a jegyző tiszteletdíj megállapítási joga nem alkalmazható az alpolgármesterre. 
Az Országgyűlés 2026. június 30. ülésnapján megalkotta a Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvényt, melynek célja: a nemzetgazdasági érdekből a közpénzekkel való takarékos gazdálkodás, továbbá az, hogy a 2026. július 1. napjától alkalmazandó új nemzetgazdasági átlagkereseti adat ne eredményezzen automatikusan magasabb személyi juttatást.
Ennek értelmében mind a polgármester tiszteletdíja, mind az alpolgármester tiszteletdíja megállapításánál a 2024. évre vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozó nemzetgazdasági átlagkeresetet kell alapul venni.
Ez a 2025. évi Hivatalos Értesítő 11. számában megjelent, a KSH adatai szerint 667.365.- Ft, amely összeg e tárgyban a legutóbbi, 2025. május 29-i ülésre beterjesztett, mind a polgármester tiszteletdíjára vonatkozó jegyzői javaslaton, mind az alpolgármester tiszteletdíjára vonatkozó polgármesteri javaslaton alapult
Az új törvény 2026. július 1-el hatályon kívül helyezte az Mötv. 71. § (6) bekezdését, valamint a 80. § (3) bekezdését, mely szerint 2026. július 1-től sem a polgármester, sem az alpolgármester nem jogosult 15% költségtérítésre. 
Fentiek értelmében a képviselő-testületnek vissza kell vonnia Szabó Zoltán polgármester tiszteletdíjának és költségtérítésének megállapításáról szóló 32/2025.(V.29.) határozatát.
A jogszabályváltozás kötelező alkalmazású, ezért a képviselő-testületnek mérlegelési lehetősége a költségtérítés fenntartására nincs.
Kérem, hogy a képviselő-testület hozza meg a törvényes döntését.

Kőszeg, 2026. július 20.

HATÁROZATI JAVASLAT

Velem községi Önkormányzatának Képviselő-testülete Szabó Zoltán polgármester tiszteletdíjának és költségtérítésének megállapításáról szóló 32/2025. (V. 29.) határozatát 2026. június 30-i hatállyal visszavonja.


